Marcel Ciolacu: Decizia CCR „închide un episod extrem de tensionat și periculos”. Ce spune premierul despre românii care protestează
Premierul Marcel Ciolacu a declarat, marți seară, că decizia în unanimitate a judecătorilor Curții Constituționale în cazul lui Călin Georgescu „închide un episod extrem de tensionat și periculos pe care România l-a trăit în ultimele luni”. „Faptul că românii nemulțumiți de această decizie au arătat că pot protesta în mod pașnic mă face să cred că avem resursele pentru a reveni la un climat social normal”, a adăugat președintele PSD, care, în mesajul publicat pe Facebook a făcut referire la două vești bune primite în ultimele ore, a doua fiind „ideea armistițiului de 30 de zile” din Ucraina.